**แผนภูมิแสดงขั้นตอนและระยะเวลาการดำเนินการ**

**การรับลงทะเบียนผู้มีสิทธิรับเงินเบี้ยยังชีพผู้สูงอายุขององค์กรปกครองส่วนท้องถิ่น**

**สำนักปลัด เทศบาลตำบลชะเมา**

**1. ขั้นตอนและระยะเวลาการให้บริการ**

เจ้าหน้าที่รับคำขอ

และตรวจสอบเอกสาร

ระยะเวลา 10 นาที

ยื่นคำขอลงทะเบียน

รับเงินเบี้ยยังชีพผู้สูงอายุ

ระยะเวลา 10 นาที

ประกาศรายชื่อผู้มีสิทธิรับเบี้ยยังชีพ

ภายในเดือนธันวาคม ของปีนั้น

**2. ระยะเวลา**

กำหนดลงทะเบียนภายในเดือนพฤศจิกายนของทุกปี ให้ผู้ที่มีอายุ 59 ปี นับถึงวันที่ 30 กันยายน ในปีงบประมาณนั้น และจะมีอายุครบ 60 ปีบริบูรณ์ ขึ้นไปนับจนถึงวันที่ 30 กันยายน ในปีงบประมาณถัดไป(สำหรับในกรณีที่ในทะเบียนราษฎรไม่ปรากฏวันที่ เดือนเกิด ให้ถือบุคคลนั้นเกิดในวันที่ 1 มกราคมของ ทุกปีนั้น) มีภูมิลำเนาอยู่ในเขตเทศบาลตำบลชะเมา รวมทั้งผู้สูงอายุที่ย้ายภูมิลำเนาเข้ามาอยู่ในพื้นที่เทศบาลตำบลชะเมาก่อนหรือภายในเดือนพฤศจิกายนในปีนั้น ลงทะเบียนและยื่นคำขอรับเงินเบี้ยยังชีพผู้สูงอายุ ด้วยตนเอง ณ สำนักงานเทศบาลตำบลชะเมา หรือสถานที่อื่นที่กำหนดเพิ่มเติม

\* การลงทะเบียนในแต่ละครั้ง เพื่อขอรับเงินเบี้ยยังชีพผู้สูงอายุในปีงบประมาณถัดไป ในอัตราแบบ ขั้นบันได ภายในวันที่ 10 ของทุกเดือน

การจ่ายเงินเบี้ยยังชีพผู้สูงอายุในอัตราแบบขั้นบันได

1. อายุ 60 – 69 ปี ได้รับคนละ 600 บาท ต่อเดือน
2. อายุ 70 – 79 ปี ได้รับคนละ 700 บาท ต่อเดือน
3. อายุ 80 – 89 ปี ได้รับคนละ 800 บาท ต่อเดือน
4. อายุ 90 ปีขึ้นไป ได้รับคนละ 1,000 บาท ต่อเดือน

**หลักฐานประกอบ**

1.สำเนาบัตรประจำตัวประชาชนและสำเนาทะเบียนบ้านผู้ขออนุญาต พร้อมรับรองสำเนา

2.สำเนาบัตรประจำตัวประชาชนและสำเนาทะเบียนบ้านผู้จัดการ หากไม่เป็นบุคคลเดียวกับผู้ถือใบอนุญาต

พร้อมรับรองสำเนา

3.สำเนาทะเบียนบ้านของบ้านที่ใช้เป็นที่ตั้งสถานประกอบการ พร้อมรับรองสำเนา

4.สำเนาหนังสือรับรองการจดทะเบียนนิติบุคคล พร้อมแสดงบัตรประจำตัว ประชาชนของผู้แทนนิติบุคคล

(กรณีผู้ขอเป็นนิติบุคคล) พร้อมรับรองสำเนา

5.สำเนาใบอนุญาตปลูกสร้างอาคารที่ใช้แสดงว่าอาคารที่ใช้เป็นสถานประกอบการสามารถใช้ประกอบการนั้นได้ โดยถูกต้องตามกฎหมายควบคุมอาคาร พร้อมรับรองสำเนา

เทศบาลตำบลชะเมาจัดทำประกาศ บัญชีรายชื่อผู้มีสิทธิรับเงินเบี้ยยังชีพผู้สูงอายุเมื่อเสร็จสิ้นการจัดให้มีการลงทะเบียนภายในเดือนพฤศจิกายน โดยจะติดประกาศให้ทราบภายในเดือนธันวาคมของปีนั้น และดำเนินการบันทึกข้อมูลผู้มีสิทธิรับเงินเบี้ยยังชีพในระบบสารสนเทศขององค์กรปกครองส่วนท้องถิ่น เพื่อกรมส่งเสริมการปกครองส่วนท้องถิ่นจะจัดสรรงบประมาณให้แก่เทศบาลตำบลชะเมา เพื่อจ่ายให้กับผู้สูงอายุ โดยจะมีสิทธิรับเงินเบี้ยยังชีพตั้งแต่เดือนตุลาคมในปีถัดไป

**คุณสมบัติของผู้มีสิทธิจะได้รับเงินเบี้ยยังชีพผู้สูงอายุ**

1. มีสัญชาติไทย
2. มีภูมิลำเนาอยู่ในเขตเทศบาลตำบลชะเมาตามทะเบียนบ้าน
3. มีอายุหกสิบปีบริบูรณ์ขึ้นไป ซึ่งได้ลงทะเบียน และยื่นคำขอรับเบี้ยยังชีพผู้สูงอายุต่อเทศบาลตำบลชะเมา
4. ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจหรือองค์กรปกครอง ส่วนท้องถิ่น ได้แก่ ผู้รับเงินบำนาญ เบี้ยหวัด บำนาญพิเศษ หรือเงินอื่นใดในลักษณะเดียวกัน ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่น ผู้ได้รับเงิน ค่าตอบแทน รายได้ประจำ หรือผลประโยชน์ตอบแทนอย่างอื่นที่รัฐหรือองค์กรปกครองส่วนท้องถิ่นจัดให้เป็นประจำ ยกเว้นผู้พิการและ ผู้ป่วยเอดส์

**3. หลักฐานประกอบ**

1. สำเนาบัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่าย พร้อมรับรองสำเนา

จำนวน 1 ฉบับ

2) สำเนาทะเบียนบ้าน พร้อมรับรองสำเนา จำนวน 1 ฉบับ

3) สำเนาสมุดบัญชีเงินฝากธนาคารเพื่อการเกษตรและสหกรณ์(ธกส.) สำหรับกรณี

ที่ผู้ขอรับเงินเบี้ยยังชีพผู้สูงอายุประสงค์ขอรับเงินเบี้ยยังชีพผู้สูงอายุผ่านบัญชีเงินฝากธนาคาร

พร้อมรับรองสำเนา จำนวน 1 ฉบับ

4) ในกรณีที่มีความจำเป็นผู้สูงอายุที่ไม่สามารถมาลงทะเบียนด้วยตนเองได้

- หนังสือมอบอำนาจ จำนวน 1 ฉบับ

- สำเนาบัตรประจำตัวประชาชน ผู้รับมอบอำนาจ พร้อมรับรองสำเนา จำนวน 1 ฉบับ

- สำเนาทะเบียนบ้านของผู้รับมอบอำนาจ พร้อมรับรองสำเนา จำนวน 1 ฉบับ

**4. สถานที่/หน่วยงานรับผิดชอบ**

สำนักปลัด เทศบาลตำบลชะเมา

โทรศัพท์ 075-354077 โทรสาร : 075-354077 **www.chamao.go.th**

**5. ระยะเวลาเปิดให้บริการ**

เปิดให้บริการวันจันทร์-วันศุกร์ (ยกเว้นวันหยุดที่ทางราชการกำหนด)

ตั้งแต่เวลา ๐๘.๓๐ น. – ๑๖.๓๐ น. (ไม่เว้นช่วงพักเที่ยง)

**­6. การชำระค่าธรรมเนียม** ไม่มีค่าธรรมเนียม



